มีโอกาสมาพักที่โรงแรมแห่งนี้ในช่วง low season กับวันที่ฝนตกพรำๆ ไปถึงที่พักช่วงบ่ายแก่ๆ เก็บข้าวเก็บของเสร็จขี้เกียจออกไปไหน เลยพากันกระโดดลงสระเล่นน้ำซะเพลิน กะว่ากินข้าวในโรงแรมนี่แหละ ซึ่งมื้อเช้ารวมอยู่ในค่าที่พักแล้ว(บวกเพิ่ม 200 บาท เด็กเกินมาคนนึง) แต่มื้อเย็นจ่ายต่างหาก(คือคิดในใจ ไม่เป็นไร อุดหนุนเค้าหน่อยนะ ไหนๆลูกค้าก็ไม่เยอะเท่าไหร่)
++มื้อเช้า อาหารจัดมาเป็นเซ็ตไม่ใช่บุฟเฟต์ ซึ่งพอเข้าใจได้นะ เพราะเค้าก็ต้องบริหารต้นทุนตามสภาพ เซ็ตมีให้เลือก abf หรือข้าวต้ม ซึ่ง american breakfast ให้ไข่ดาว 2 ใบ แฮม 2 ชิ้น ไส้กรอก 2 ชิ้น รสชาติรวมๆ เฉยๆ ไส้กรอกกับแฮมเกรดกลางๆ ขนาดธรรมดา ส่วนไข่ดาวทำมาให้ 2 แบบคือไข่แดงสุกกับไม่สุก ถือว่าโอเค ส่วนข้าวต้มเป็นข้าวต้มหมู รสชาติกลางๆ ถ้ามากินแบบไม่พักนี่คงเสียดายเงินอยู่
++มื้อเย็น ตอนแรกกะว่าจะนั่งตรงโดมตรงเสาที่ยื่น ลงสระ แต่พอดูเมนูแล้ว ไม่รู้จะกินอะไร คือเมนูมีแค่หน้าเดียว อาหารก็ไม่กี่อย่าง เลยตัดสินใจสั่งข้าวกระเพราไก่ไข่ดาว กลับไปทานที่ห้อง ในราคา 120 บาท ปริมาณที่ได้มาเท่ากับปริมาณปกติ แต่ up ราคาไปเท่าตัวตาม rate โรงแรม ข้าวออกแข็งไปพอสมควร ส่วนรสชาติกระเพราโอเค ไก่ให้มาเป็นเนื้อ เยอะพอสมควร กินหมดทีหลังข้าว แต่ก็ไม่อิ่มอยู่ดี มื้อนี้หลังทานเสร็จตัดสินใจขับรถฝ่าฝน ไปซื้อเสบียงที่ 7-11 มาตุนไว้ หมดเงินไปเกือบเท่าข้าวจานนึง แต่ได้ขนมมาเพียบจนตอนนี้ขนมก็ยัง เหลืออยู่ 55 สรุปโดยส่วนตัวคิดว่ารสชาติไม่ได้แย่ อะไรนัก ราคาก็คงไม่ต่างจากร้านอื่นๆในโซนนี้เท่าไหร่ อาจจะถูกกว่าด้วยซ้ำ แต่ถ้าจะให้ฝากท้องในครั้งต่อไปขอ รายการเมนูให้เลือกเยอะๆหน่อยก็ดีนะ น้อยไปตัดสินใจเลือกไม่ถูกจริงๆ